Kaikki järjestöt, jotka haluavat lähettää tai vastaanottaa vapaaehtoisia EU:n vapaaehtoisapua koskevan aloitteen puitteissa, on sertifioitava. Sertifiointiprosessilla varmistetaan, että kaikki osallistuvat järjestöt noudattavat kaikilta osin niitä vapaaehtoistoiminnan johtamista koskevia tiukkoja sääntöjä ja menettelyjä, jotka on asetettu vapaaehtoisten suojelemiseksi ja johtamiseksi EU:n vapaaehtoisapua koskevan aloitteen puitteissa tehtävän kenttätyön aikana. Vuoden 2015 sertifiointiprosessi rahoitetaan vuoden 2014 työohjelman puitteissa. Hakuilmoitus julkaistiin tammikuussa 2015. Tavoite on laatia luettelo 100 sertifioidusta lähettävästä ja vastaanottavasta järjestöstä, jotka haluavat osallistua EU:n vapaaehtoisapua koskevaan aloitteeseen. Vuoden 2015 loppuun mennessä oli toimitettu 37 hakemusta, 13 lähettävää järjestöä ja 7 vastaanottavaa järjestöä oli sertifioitu eikä yhtään hakemusta ollut hylätty. Jäljelle jääneet 17 hakemusta arvioidaan vuonna 2016. Sertifiointi on jatkuva prosessi, ja hakemuksia otetaan vastaan 30. syyskuuta 2020 saakka.

2.Tekninen apu / Valmiuksien kehittäminen

EU:n vapaaehtoisapua koskeva aloite tarjoaa vastaanottaville järjestöille mahdollisuuksia valmiuksien kehittämiseen ja lähettäville järjestöille teknistä apua. Tavoite on vahvistaa aloitteeseen osallistumista suunnittelevien järjestöjen valmiuksia ja taata vapaaehtoisehdokkaita ja EU:n vapaaehtoisapua koskevan aloitteen vapaaehtoisia koskevien sääntöjen ja menettelyjen noudattaminen. Tammikuussa 2015 julkaistiin ehdotuspyyntö EACEA/03/2015, jolla tarjottiin yhteensä 6 948 000 euron yhteisrahoitusta hankkeille, joilla pyritään vahvistamaan vastaanottavien järjestöjen valmiuksia ja antamaan teknistä apua lähettäville järjestöille eri aloilla. Tällaisia aloja ovat esimerkiksi katastrofiriskien hallinta, vapaaehtoisten johtaminen, valmius hankkia sertifiointi, tarvearvioinnin välineet ja menetelmät, kumppanuuksien luominen ja viestintätoimet. Ehdotuspyyntöön kuului kaksi kierrosta (ensimmäinen hakemusten jättämisen määräaika oli 1. huhtikuuta 2015 ja toinen määräaika 1. syyskuuta 2015). Hakemuksia on jätetty 19 (7 koski teknistä apua ja 12 valmiuksien kehittämistä). Kymmenen hanketta valittiin yhteisrahoitusta varten, ja EU:n avustus niitä varten on yhteensä 4 827 715,51 euroa. Näistä kuusi valittiin ensimmäisellä kierroksella (kolme teknisen avun ja kolme valmiuksien kehittämisen hanketta), ja niitä varten myönnettiin rahoitusta yhteensä 2 864 574,39 euroa. Toisella kierroksella valittiin neljä hanketta (yksi teknisen avun hanke ja kolme valmiuksien kehittämisen hanketta), joille myönnettiin rahoitusta yhteensä 1 963 141,12 euroa.

Täytäntöönpanoon osallistuu 22 järjestöä teknisen avun hankkeissa ja 66 järjestöä valmiuksien kehittämisen hankkeissa. Järjestöjen tavoitteena on vahvistaa johtamis- ja operatiivisia järjestelmiään ja tehdä yhteistyötä humanitaarisen avun toimittamisen ja vapaaehtoisten johtamisen parhaiden käytäntöjen toimeenpanemiseksi. Hankkeilla on selkeä vaikutus kumppanuusprosessiin, sillä niihin osallistuu 57 muuta kuin FPA/FAFA-kumppania ja lisäksi EU:n vapaaehtoisapua koskevan aloitteen valmiuksien kehittämistä ja teknistä apua koskevan osa-alueen tuloksena on luotu 120 uutta kumppanuussuhdetta järjestöjen välillä.

EU:hun sijoittautuneille järjestöille annettavan teknisen avun hankkeissa keskitytään valmiuksien vahvistamiseen verkostoitumisen alalla. Kumppanuuksien ja liittoutumien luominen järjestöjen välillä on selkeä painopistealue, jota järjestöt haluavat kehittää. Muita teemoja ovat esimerkiksi organisaatioiden kehittäminen, projektinhallinta, yhtäläisten mahdollisuuksien varmistaminen ja EU:n vapaaehtoisapua koskevaan aloitteeseen sovellettavat kansalliset säännökset, joista osa sisältyy aloitteen mukaisiin vapaaehtoisten johtamista koskeviin sääntöihin ja menettelyihin, sekä sertifiointiprosessin vaatimukset. Kolmansien maiden järjestöjen valmiuksia kehittävissä hankkeissa keskitytään myös kumppanuuksien luomiseen ja liittoutumien muodostamiseen. Kumppanuuksien hallinnointia säätelevien sääntöjen laatiminen, tarvearvioinnit, ohjelmien hallinnointi ja paikallisen vapaaehtoistyön kehittäminen ovat muita temaattisia alueita, joita järjestöt aikovat vahvistaa.

Tapaustutkimus: paikallisen tulvatorjunnan kehittäminen BEDRIN-hankkeessa (Balkans and Europe for Development of Resilience Initiatives) järjestöt EU:n jäsenvaltioissa ja Länsi-Balkanilla valmistautuvat osallistumaan EU:n vapaaehtoisapua koskevaan aloitteeseen ja kehittävät samalla paikallisten järjestöjen valmiuksia torjua tulvia ja niihin liittyviä riskejä Drin-joen vesistöalueella. Tapaustutkimus: järjestöjen saaminen mukaan EU:n vapaaehtoisapua koskevaan aloitteeseen Lähettävien järjestöjen vapaaehtoistoimintaan humanitaarisen avun alalla keskittyvässä VolinHA-SO-hankkeessa (Volunteering in Humanitarian Aid - Sending Organisation) tehdään yhteistyötä yhdeksässä EU:n jäsenvaltioissa toimivien kumppanien kanssa ja pyritään EU:n vapaaehtoisapua koskevan aloitteen sertifiointiprosessissa määritettyjen sääntöjen pohjalta auttamaan kumppaneita valmiuksien kehittämisessä keskittyen erityisesti vapaaehtoisten johtamista koskevien periaatteiden vahvistamiseen. Näin hankkeessa on tarkoitus vahvistaa vapaaehtoisjärjestöjen välisiä yhteyksiä ja parantaa niiden kykyä osallistua EU:n vapaaehtoisapua koskevaan aloitteeseen.

Valmiuksien kehittämisen ja teknisen avun hankkeet vuonna 2015 EU:n jäsenvaltioihin sijoittautuneet hankekumppanit Kolmansiin maihin sijoittautuneet hankekumppanit

3.Kentälle lähettäminen

Vapaaehtoisten lähettäminen kentälle on yksi EU:n vapaaehtoisapua koskevan aloitteen tärkeimmistä toimista. Tavoite on valita, valmentaa ja lähettää kentälle alemman ja ylemmän osaamistason vapaaehtoisia ja näin osaltaan vahvistaa unionin valmiutta antaa tarveperusteista humanitaarista apua, jonka tarkoituksena on parantaa haavoittuvassa asemassa olevien ja katastrofista kärsimään joutuneiden yhteisöjen valmiuksia ja selviytymiskykyä kolmansissa maissa. Heinäkuussa 2015 julkaistiin ehdotuspyyntö EACEA/25/2015, jolla tarjottiin yhteensä 8 400 000 euron yhteisrahoitusta hankkeille, joissa lähetetään kentälle EU:n vapaaehtoisapua koskevan aloitteen vapaaehtoisia. Tähän sisältyvät myös harjoittelupaikat alemman osaamistason ammattilaisille ja valmiuksien kehittäminen ja/tai tekninen apu täytäntöönpaneville järjestöille. Ehdotuspyynnön ajoituksessa otettiin huomioon sertifiointimekanismin edistyminen ja tarve muodostaa sertifioitujen järjestöjen reservi. Kuten lainsäädännössä edellytetään, vapaaehtoisia voivat käyttää (lähettää ja vastaanottaa) ainoastaan sertifioidut järjestöt. Lisäksi vuotuisen työohjelman 2015 mukaan hankkeiden täytäntöönpanossa on oltava mukana vähintään kolme sertifioitua lähettävää ja kolme sertifioitua vastaanottavaa järjestöä. Ehdotuspyynnön määräaikaan eli 30. lokakuuta 2015 mennessä oli jätetty kaksi hakemusta, joissa oli mukana 26 järjestöä. Hakemusten arviointi ja avustussopimusten allekirjoittaminen on tarkoitus saattaa päätökseen vuonna 2016. EU:n avustus on enintään 1 392 442,17 euroa, ja täytäntöönpano on tarkoitus käynnistää kesä-/heinäkuussa 2016.

4.Vakuutukset